શશી થરૂરને પત્ની સુનંદાના મોત માટે આરોપી ગણતા કોર્ટે 7 જુલાઈએ હાજર રહેવા આદેશ કર્યો હતો. સુનવણીના ચાર દિવસ પહેલા થરૂરે કોર્ટમાં આગોતરા જામીન માટે અરજી કરી. સુનંદા પુષ્કર કેસમાં દિલ્હીની પટિયાલા હાઉસ કોર્ટમાં રજૂ થયા અગાઉ જ કોંગ્રેસ સાસંદ શશી થરૂરે મંગળવારે આગોતરા જામીન માટે અરજી કરી છે. કોર્ટ દ્રારા આ અરજીની સુનવણી બુધવારે થશે. થરૂરના વકીલે જણાવ્યું છે કે સ્પેશલ ઈન્વેસ્ટિગેશન ટીમ દ્રારા દાખલ કરેલ ચાર્જશીટમાં તપાસ પૂર્ણ થઈ હોવાનું અને કસ્ટડીમાં લઈને પૂછતાછ કરવાનું જરૂર ન હોવાનું જણાવાયું છે. આથી કાયદો સ્પષ્ટ છે કે કોઈ પણની અટકાયત વગર ચાર્જશીટ ફાઈલ થાય તો જામીન મળવા અનિવાર્ય છે.